Storgata (Lillehammer)

Se pekerside for flere forekomster av Storgata.

Storgata er en gate i Lillehammer. Gaten løper gjennom hele sentrum, fra Hamarvegen i syd til Gudbrandsdalsveien.Fåberg Historielag: Gate og gutu – historien bak gatenavnene i Lillehammer. ISBN 82-90385-18-8 (2. opplag, 1997). Side 99.

Storgata, opprinnelig bebygget fra Søndre park til Mesnabrua, er blant Lillehammer bys eldste og tidligste bebyggelse og har hele tiden huset byens handelssentrum.Den "lille lillehammerhistorien"  - hos lillehammerbryggeri.no De fleste butikkene i Lillehammer sentrum finnes i eller i nærheten av Storgata.Lillehammer Sentrum - lillehammer.com En stor andel av bebyggelsen i gaten har vesentlig verneverdi.Nr 5 - 2003 - Storgata på Lillehammer skal brannsikres - brannmannen.no

Opprustingen av Storgata, med tilpasning av gamle bygninger til moderne utnyttelse, mottok Statens byggeskikkpris i 1984.1984 Storgata Lillehammer . Statens Byggeskikkpris 1983 – 2011. – husbanken.no

I Øyer, nord for Lillehammer, ligger miniatyrparken Lilleputthammer. Denne er en miniatyrkopi av Storgata (fra Søndre park til Lilletorget) slik den så ut på 1930-tallet.Storgatevandring i miniatyr - fra Søndre Park til Lilletorget - lilleputthammer.no
Under Vinter-OL i 1994 ble Storgata godt kjent, og omtalt som «Stågata» på grunn av folkelivet.

 Galleri 

 Referanser 

 Litteratur 
 Gate og gutu – historien bak gatenavnene i Lillehammer. ISBN 82-90385-18-8 Fåberg Historielag (2. opplag, 1997).

 Eksterne lenker 

 Lilleputthammer: Storgatevandring i miniatyr (beskrivelser av mange av de gamle bygårdene i gaten) - lilleputthammer.no

Kategori:Veier i Lillehammer